На основу Члана 4. став 2., а у вези са Чланом 17. Одлуке о оснивању Фонда за пружање помоћи избеглим, прогнаним и расељеним лицима (''Сл.лист АП Војводине'' бр. 19/06) и Члана 9. Статута Фонда за пружање помоћи избеглим, прогнаним и расељеним лицима, Управни одбор Фонда уз сагласност Центра за Регионализам, на седници одржаној дана доноси:

**ПРАВИЛНИК**

**О ДОДЕЛИ ПОМОЋИ У ЕКОНОМСКОМ ОСНАЖИВАЊУ КОРИСНИКА РЕГИОНАЛНОГ СТАМБЕНОГ ПРОГРАМА НА ПОДРУЧЈУ АУТОНОМНЕ ПОКРАЈИНЕ ВОЈВОДИНЕ**

Члан 1.

Овим Правилником утврђују се услови, критеријуми и начин расподеле средстава за економско оснаживање избеглих или прогнаних лица са боравиштем,односно пребивалиштем, на територији oпштина Кула, Стара Пазова, Сремска Митровица, Панчево и Рума, а која су корисници Регионалног стамбеног програма (у даљем тексту: РСП).

Средства се додељују корисницима који су у складу са законом имали (имају) статус избеглог или прогнаног лица са боравиштем односно пребивалиштем на територији општина Кула, Стара Пазова, Сремска Митровица, Панчево и Рума.

Члан 2.

Средства ће се додељивати у складу са Одлуком о оснивању Фонда за пружање помоћи избеглим, прогнаним и расељеним лицима (у даљем тексту: Фонд), Статутом Фонда, годишњим Програмом рада Фонда, Финансијским планом Фонда и овим Правилником, а на основу расписаног Јавног позива и Споразума о пословној техничкој сарадњи између Фонда и Центра за регионализам из Новог Сада (Центар).

Члан 3.

Средства се додељују једнократно и бесповратно у виду механизације, машина, опреме и алата за обављање производних или услужних делатности, у вредности до 200.000,00 динара по гранту. Право на доделу средстава имају корисници према условима наведеним у Јавном позиву.

Члан 4.

Уз Пријаву на Јавни позив, која се преузима у Фонду или код Повереника за избеглице и миграције, потребно је доставити следећу обавезну документацију:

1. Решење о статусу (Решење о добијању или укидању статуса избеглог или прогнаног лица) или доказ о поднетом захтеву за престанак статуса избеглог или прогнаног лица;

2.Доказ о поднетом захтеву за пријем у држављанство за себе и чланове породице (за лица која су у статусу избеглица);

3.Доказ о томе да је подносилац пријаве корисних Регионалног стамбеног програма (уговор);

4. Обједињену изјаву оверену код нотара да подносилац пријаве и чланови његовог породичног домаћинства нису укључени у неки други истоветан интеграциони или повратнички програм као и да подносилац и чланови његовог домаћинства нису повратници из миграције у треће земље;

5.Потврда послодавца о радном односу и висини зараде, потврда Националне службе за запошљавање, одсечак од пензије или други одговарајући документ о висини примања подносиоца захтева и чланова породичног домаћинства;

6.Копије личних карата за све пунолетне чланове домаћинства, извод из матичне књиге рођених за малолетне чланове домаћинства, извод из матичне књиге венчаних односно други важећи документ који доказује сродство;

7. Медицинска документација о болестима већег социјално-медицинског значаја;

8. Доказ о смаљењу или губитку радне способоности или телесно оштећење подносиоца или чланова домаћинства;

9..Потврда о самохраности родитеља;

10. За подносиоце који су изгубили члана породице услед радних дешавања као и породице ратних војних инвалида доставља се одговарајућа документација;

11..Жртве породичног насиља прилажу пресуду надлежног суда или извештај центра за социјални рад;

12. Потврда о школовању (за ученике и студенте);

Члан 5.

Комисија ће приликом одлучивања о избору корисника за доделу помоћи узети у обзир план за економско оснаживање породице као и социјално-економске услове породице. Уколико два или више корисника имају исти број бодова, предност се утврђује на основу извештаја сачињеног приликом обиласка породице.

Предност приликом одлучивања ће имати кандидати који раније нису добијали ову врсту помоћи.

Члан 6.

Утврђивање социјално-економских услова из члана 5. овог Правилника врши се доделом одговарајућег броја бодова и то:

1. За сваког члана породичног домаћинства по 10 бодова.
2. За свако малолетно дете у породичном домаћинству по 10 бодова.
3. За свако малолетно дете самохраног родитеља по 30 бодова.
4. За сваког незапосленог члана породичног домаћинства и подносиоца пријаве на Јавни позив који има право на рад у смислу Закона о раду по 5 бодова.
5. Смањење или губитак радне способности или телесно оштећење:
   1. по основу смањења или губитка радне способности подносиоца пријаве или чланова домаћинства:
      * + ако постоји делимична радна способност – 10 бодова;

- ако постоји потпуни губитак радне способности – 20 бодова;

б. по основу телесног оштећења подносиоца пријаве или чланова његовог породичног домаћинства:

- за телесно оштећење 100% - 20 бодова;

- за телесно оштећење 90% - 15 бодова;

- за телесно оштећење 80% - 10 бодова;

Ако код истог лица постоји смањење или губитак радне способности и телесно оштећење, Комисија приликом бодовања узима у обзир оно мерило на основу којег то лице добија више бодова и бодује се по члану домаћинства.

1. За сваког члана породичног домаћинства које болује од болести већег социјално медицинског значаја је ометено у менталном или телесном развоју или које болује од тешког обољења по 20 бодова по члану домаћинства;
2. За губитак члана породице услед ратних дешавања 20 бодова.
3. За ратне војне инвалиде – 10 бодова
4. За сваког члана домаћинства које је на редовном школовању - 10 бодова.
5. Материјални положај породичног домаћинства:

а) породично домаћинство са приходима већим или у висини од 50% просечне нето месечне зараде (без пореза и доприноса у привреди Републике Србије), по породичном домаћинству 10 бодова;

б) породично домаћинство са приходима испод 50% просечне нето месечне зараде (без пореза и доприноса у привреди Републике Србије), по породичном домаћинству 20 бодова;

ц) породично домаћинство чији чланови немају приходе по основу запослености 30 бодова.

Члан 7.

Комисија има девет чланова коју именује Фонд уз сагласност Центра, а чији је рад регулисан овим Правилником.

Комисија пуноважно може да одлучује уколико је присутно више од половине укупног броја чланова, већином гласова и о свом раду води записник.

Чланови Комисије из својих редова бирају председника Комисије.

Члан 8.

Комисија увидом у пристигле пријаве формира прелиминарну ранг листу корисника за доделу ове помоћи.

Прелиминарна ранг листа се формира на основу бодовања документације и извештаја начињених након обиласка породица.

Комисија је дужна да донесе прелиминарну ранг листу најкасније 45 дана од дана затварања Јавног позива.

Прелиминарна ранг листа биће истакнута на огласној табли Фонда и на исту подносиоци пријава имају право жалбе у року од 15 дана од дана објављивања.

Жалба на прелиминарну ранг листу се подноси Управном одбору Фонда у писаном облику са навођењем разлога због којих се жалба подноси уз пратећу документацију.

Управни одбор Фонда одлучује по жалбама и доноси коначну ранг листу по истеку жалбеног рока.

Коначна ранг листа биће објављена на огласној табли Фонда као и на сајту Фонда.

Члан 9.

Фонд и корисник који је остварио право на помоћ закључују уговор о додели средстава у року од 15 дана од дана доношења коначне ранг листе.

Члан 10.

У случају спора између Фонда и Центра и корисника, уговорене стране се обавезују да спор реше мирним путем пред арбитражном комисијом која се оснива у складу са Статутом Фонда и уз сагласност Центра, а уколико то није могуће уговара се надлежност стварно надлежног суда у Новом Саду.

Члан 11.

Овај Правилник ступа на снагу даном усвајања од стране Управног одбора Фонда, уз сагласност Центра.

Председница Управног одбора

Фонда за пружање помоћи избеглим, прогнаним и расељеним лицима

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Нада Остојић Агбаба